Falklandsullot

Falklandsullot (eaŋgalasgillii: Falkland Islands, spánskagillii: Islas Malvinas) lea Ovttastuvvon gonagasriikii gullevaš suoločoahkáš Lulli-Atlánttas. Oktiibuot leat 778 sullo ja dain West Falkland ja East Falkland leat stuorámusat. Sulluin orrot sullii 3000 olbmo. Guokte goalmmadasa ássiin orrot oaivegávpogis Stanleys. Measta buohkain leat eŋgelas máttut ja váldogiella lea eŋgelasgiella. Jagi 1982:s Argentiinná ja Ovttastuvvan Gonagasriika sohte sulluid oamasteamis. Soađis jápme duhát olbmo, eanemusat argentiinnálaččat. 2013:s Falklandsulluid ráđđehus dolle álbmotjienasteapmi, mas Falklandalaččat ieža ožžo mearridit man riikii sii gulle. 90% sulluid jienastanvuoiggalaččain serve jienasteapmái ja 99,8% atne ahte sullot galge bissut Ovttastuvvan Gonagasriikka hálddus.